Los Nevados Parke Natural Nazionala

Los Nevados Parke Natural Nazionala Erdialdeko Mendigunean dago, Kolonbiako Andeetako eskualdean. Caldas, Risaralda, Quíndio eta Tolima departamenduen artean hedatzen da, Villamaría, Santa Rosa de Cabal, Pereira, Salento, Villa Hermosa, Anzoátegui, Santa Isabel, Murillo eta Ibagué udalerrien artean banatua dagoelarik.

Parkeak hotz, paramo, superparamo eta elur iraunkorrei dagozkien solairu termikoak hartzen ditu, eta, ondorioz, bertako ekosistema nagusiak andeetako oihana, paramoa eta glaziarra dira. Bertan, gainera, zenbait ibairen arroak daude, Totarito, Molinos, Azufrado, Lagunillas, Campoalegre eta Guali beste batzuren artean.

Parkean sartu aurretik Laguna Negra ikus daiteke. Parkean honako hauek daude: Nevado del Ruiz, Nevado del Tolima, Nevado de Santa Isabel, Nevado de Quíndio, Nevado del Cisne, Valle Lunar, Laguna del Otún eta Laguna Verde ikus daitezke beste toki interesgarri batzuen artean. Azken urteetan, mendi elurtu hauek kalte handia jasan dute berotze globalaren ondorioz; 2007an, Ingeominasek parke nazional honetako mendi elurtuetako glaziarren ustezko urtzeari buruz abisatu zuen. Honen froga bezala, Izotzezko Katedralen desagerpena aipatu behar da, Nevado del Ruizen glaziarraren behealdeko zatian zeuden leizezulo erraldoi batzuk zirenak eta 1995 arte existitu zirenak, handik eskalatzaile eta turista ugari ibiltzen zirelarik.

Ikus, gainera 
 Kolonbiako Parke Natural Nazionalak
 Ardatz kafegilea
 Paisa eskualdea

Kanpo estekak 

 Parques Nacionales Naturales de Colombia - Parque Nacional Natural Los Nevados

Natura parkeak
Kolonbia
IUCN II kategoria